Culmea traseismului: finul lui Liviu Dragnea, proaspăt trecut de la PSD la PNL, va candida la primăria Ploiești din partea Pro România

Senatorul Emanoil Savin, recent trecut la PNL de la PSD, a anunțat că se va înscrie în cursa pentru alegerile locale din Ploiești, dar din partea Pro România, transmite Ziarul Incomod.

Senatorul prahovean care a votat învestirea guvernului Orban în noiembrie, a declarat că s-a supărat pe liberali pentru că PNL l-a impus din nou pe Mircea Roșca în colegiul de pe Valea Prahovei.

”Și-au făcut ei aici organizație și au trecut peste mine. Singura mea pretenție discutată cu PNL a fost să răspund de colegiul ăsta așa cum am făcut din 2004. Și atunci m-am supărat și-am zis să-mi văd de treburile mele, așa că intenționez să trec la Pro România. O să candidez la primăria Ploiești din partea Pro România. De ce să nu candidez?”, a declarat Savin.

Foto: Emanoil Savin / Facebook

Citește tot articolul pe Ziarul Incomod